钦定古今图书集成/明伦汇编/官常典/第304卷 > 裴应章
## 钦定古今图书集成/明伦汇编/官常典/第304卷 > 裴应章

按《明外史》本传：“‘应章，字元暗，清流人。隆庆二年进士，
授行人，擢吏科给事中。万历初，三迁兵科都给事中。
御马太监陈辅托言驾出马乏，请太仆马三千匹。应
章言：御马饲秣，岁费二十万金。苟马不足，则金有侵
耗。即马足，今日不宜滥乞，宜命官核之’。诏乃减半。中
都副留守于嵩为守备中官廖钦所劾，兵部劾嵩无”
过。帝入《钦言》罢嵩。应章抗疏伸救，部议不纳。考察军
政，锦衣佥书王之化等当罢，有私于应章者，执不许，
竟劾之。四年春，诏遣大臣三人阅视诸边，以兵部司
屡从，应章以大臣行边，供张送迎，不能无扰，请罢之。
无已，则省司属。格不行。庄浪军噪，焚监司署。总督石
茂华以节制不严请罪参将裴尚质、巡按耿鸣世则
以给饷逾期，为副使邹廷望罪。应章言“二人法当并
按，但军之哗，不由乏饷，则尚质罪尤不可贷。至骄军
悖骜，急宜惩创”，论者以为允。蓟镇属夷炒蛮入犯，前
总兵汤克宽等追击，死之。巡按御史刘良弼劾失事
诸将，并及总兵官戚继光、巡抚王一鹗。应章论继光
训练南兵初无实效。章并下兵部，尚书谭纶右，继光
与一鹗，并停俸。应章以罚轻复争之，竟不从。已，又劾
贵州总兵官吴国大罪十。帝为罢国，诘责抚按之不
纠者。应章居兵垣久，评核功罪，敷晰事宜，号为称职。
六年擢太仆少卿。养马户马毙，困追直。应章为请，多
所蠲减。累迁太常卿。奏祀典当釐者四，语详《礼志》。十
六年，郧阳兵变，辱巡按李材，诏改应章右副都御史
往代之。至则戮其渠魁而宥胁从，乱遂定。召拜户部
右侍郎。父老乞归省。遭丧，服除，起故官。寻改吏部，进
左侍郎。尚书蔡国珍致政，应章署部事。会帝以推举
事积怒，吏部敕应章会都察院甄别前后诸司属，已
而列上，帝不尽从。于是削籍者四人，改用者十八人，
仅五人得留。一时铨曹贤才殆尽，廷臣皆言谴谪过
多，弗省也。二十八年拜南京工部尚书。以鹰架楠木
为民累，请罢之。谢病去。久之，起南京吏部尚书，屡辞
不拜，卒于家。赠太子少保。天启初，赐谥“恭靖。”应章初
官京师，与御史候官蔡梦说、给事中蕲州李盛春以
名节相砥砺，故三人历官皆有声。梦说至布政使。